techiaith/cofnodycynulliad_en-cy huggingface dataset:
English: I entirely agree with that last point, and that's why it's important that, through the creation of the joint transport committees, we put the planning of our bus network on a regional footing, so that these connections can be laid out and achieved. As I said, I had a very encouraging conversation with regional and local government leaders earlier this week on supporting that vision. I think we have already announced an improvement of the regional service in Alun Davies's constituency, using the TrawsCymru network to link up to the new Grange hospital. So, I think there are some things we've already delivered there and I think we're putting in place the structure to be able to deliver more. In terms of his point about a suburban network and the need to link Ebbw Vale in particular both to Cardiff and to Newport, it's certainly the intention of the Ebbw Vale railway enhancements that they will do both - that the enhancement we hope to see this year to Crosskeys will go into Newport, where the existing service goes into Cardiff. As we go up to four services, they will serve both cities. But it's a strong point that he makes and one that I think we're going to need to keep a dialogue open on to make sure that, as we improve and enhance our public transport network, it works for all communities.
Welsh: Cytunaf yn llwyr â'r sylw olaf yna, a dyna pam mae'n bwysig ein bod ni, drwy greu'r cydbwyllgorau trafnidiaeth, yn cynllunio ein rhwydwaith bysiau ar sail ranbarthol, fel y gellir gosod a chyflawni'r cysylltiadau hyn. Fel y dywedais, cefais sgwrs galonogol iawn gydag arweinwyr llywodraeth ranbarthol a llywodraeth leol yn gynharach yr wythnos hon ynghylch cefnogi'r weledigaeth honno. Credaf ein bod ni eisoes wedi cyhoeddi gwelliant yn y gwasanaeth rhanbarthol yn etholaeth Alun Davies, gan ddefnyddio rhwydwaith TrawsCymru i gysylltu ag ysbyty newydd y Faenor. Felly, rwy'n credu bod rhai pethau yr ydym ni eisoes wedi'u cyflawni yn hynny o beth ac rwy'n credu ein bod yn rhoi'r strwythur ar waith er mwyn gallu cyflawni mwy. O ran ei sylw am rwydwaith maestrefol a'r angen i gysylltu Glynebwy yn arbennig â Chaerdydd ac â Chasnewydd, bwriad gwelliannau rheilffordd Glynebwy yn sicr yw y byddant yn gwneud y ddau beth yna - y bydd y gwelliant yr ydym ni'n gobeithio ei weld eleni i Crosskeys yn mynd i Gasnewydd, lle mae'r gwasanaeth presennol yn mynd i Gaerdydd. Wrth inni gynyddu i bedwar gwasanaeth, byddant yn gwasanaethu'r ddwy ddinas. Ond mae ei ddadl yn un gref ac yn un y credaf y bydd angen i ni barhau i'w gwyntyllu er mwyn sicrhau, wrth i ni wella a mireinio ein rhwydwaith trafnidiaeth gyhoeddus, ei fod yn gweithio i bob cymuned.
English: Item 4 on the agenda this afternoon is a statement by the Minister for Housing and Local Government on the building safety regime White Paper. I call on the Minister for Housing and Local Government, Julie James.
Welsh: Mae eitem 4 ar yr agenda y prynhawn yma yn ddatganiad gan y Gweinidog Tai a Llywodraeth Leol ar y Papur Gwyn ar y Gyfundrefn Diogelwch Adeiladau. Galwaf ar y Gweinidog Tai a Llywodraeth Leol, Julie James.
English: Right. The regulator is key to the major reform that is needed. The Hackitt report highlighted that the current regulatory regime is fractured, so why not be bold and pursue the option of a single national regulator? I welcome this consultation, Minister, and hope that there will be quick and decisive progress to introduce legislation in the next Senedd, be it you or our party in power. Diolch yn fawr.
Welsh: Iawn. Mae'r rheoleiddiwr yn allweddol i'r diwygiad mawr sydd ei angen. Tynnodd adroddiad Hackitt sylw at y ffaith bod y drefn reoleiddio bresennol yn ddiffygiol, felly beth am fod yn feiddgar ac ymchwilio i'r dewis o un rheoleiddiwr cenedlaethol? Croesawaf yr ymgynghoriad hwn, Gweinidog, a gobeithiaf y bydd cynnydd cyflym a phendant i gyflwyno deddfwriaeth yn y Senedd nesaf, pa un ai chi neu ein plaid ni fydd mewn grym. Diolch yn fawr.
English: I might be on mute. No. Sorry. Diolch - it took rather longer to unmute than I expected then. I agree with the Minister that this topic should be a priority for the Government; it is for very many of my constituents living down in SA1. For us to successfully achieve the vision at pace, I also believe there needs to be a shared vision that transcends party political lines. I'm very pleased to hear what you had from both the Conservatives and Plaid Cymru today. I agree the changes set out last week represent a significant step forward in plans to improve building safety; the scope of the regime is extensive. I also believe these changes must work for residents. Can I just turn to what is happening now? I have constituents in South Quay and Altamar in SA1 who are facing substantial costs. Quoting a constituent, 'We are owners in South Quay. We have received a letter that implies that each of the owners are likely to face a bill of tens of thousands of pounds to replace the cladding on the tower. I'm sure that, for many, this will result in them losing the value of their property at a fraction of its previous value, with all the attendant consequences.' And they say, 'Please keep me posted as developments occur, particularly in respect of the Welsh Government's previous undertaking' - as they understand it - 'to cover the costs of recladding.' This is something that is causing a huge amount of worry, and really is causing sleepless nights to people living in these developments. Thank you.
Welsh: Efallai fy mod wedi fy nhawelu. Na. Mae'n ddrwg gennyf. Diolch - cymerodd ychydig mwy o amser i ddad-dawelu nag yr oeddwn yn ei ddisgwyl. Cytunaf â'r Gweinidog y dylai'r pwnc hwn fod yn flaenoriaeth i'r Llywodraeth; mae yn flaenoriaeth ar gyfer llawer iawn o'm hetholwyr sy'n byw i lawr yn SA1. Er mwyn inni gyflawni'r weledigaeth yn llwyddiannus ac ar fyrder, credaf hefyd fod angen gweledigaeth gyffredin sy'n croesi llinellau gwleidyddol pleidiol. Rwy'n falch iawn o glywed y sylwadau a gawsoch chi gan y Ceidwadwyr a Phlaid Cymru heddiw. Rwy'n cytuno bod y newidiadau a nodwyd yr wythnos diwethaf yn gam sylweddol ymlaen mewn cynlluniau i wella diogelwch adeiladau; mae cwmpas y gyfundrefn yn helaeth. Credaf hefyd fod yn rhaid i'r newidiadau hyn weithio i breswylwyr. A gaf i droi at yr hyn sy'n digwydd nawr? Mae gennyf etholwyr yng Nghei'r De ac Altamar yn SA1 sy'n wynebu costau sylweddol. Gan ddyfynnu etholwr, 'Rydym yn berchnogion yng Nghei'r De. Rydym wedi derbyn llythyr sy'n awgrymu bod pob un o'r perchnogion yn debygol o wynebu bil o ddegau o filoedd o bunnau i roi rhywbeth yn lle'r cladin ar y tŵr. Rwy'n siŵr y bydd hyn yn golygu, i lawer, y byddant yn colli gwerth eu heiddo i lawr i ffracsiwn o'i werth blaenorol, gyda'r holl ganlyniadau cysylltiedig.' A dywedant, 'Gadewch i mi gael y newyddion diweddaraf wrth i ddatblygiadau ddigwydd, yn enwedig o ran ymrwymiad blaenorol Llywodraeth Cymru', yn ôl eu deall nhw, 'i dalu am gostau ail-orchuddio.' Mae hyn yn rhywbeth sy'n achosi llawer iawn o bryder, ac mae'n achosi nosweithiau di-gwsg i bobl sy'n byw yn y datblygiadau hyn. Diolch.
English: Minister, I also want to speak for the leaseholders. They applied due diligence, and, because of catastrophic building regulation failure, inspection and, it has to be said, quality of build, they are now in blighted properties. Many of them are young, they want to start families, they cannot move, and they are in properties that are unsuitable to raise children. Now, there's only one way out of this catastrophic mess, and that is for Government to lead - UK Government, Welsh Government - with the developers and builders and the leaseholders, in a partnership approach. It's been four years, nearly, since Grenfell - we need a solution. Government must lead, it must provide resources. It has provided some to remove cladding, but that is by no means the majority of the problem, and it has the muscle to bring those errant builders and developers to book - those that are still in business, that is. We should not be leaving it to leaseholders, as we are at the moment, to take legal action against companies that could well be bankrupt, or impossible to trace because of the shell companies they use to disguise their poor practices. These leaseholders need action now - meet with the UK Government and please pass on our concerns.
Welsh: Gweinidog, rwyf hefyd eisiau siarad ar ran y lesddeiliaid. Roedden nhw'n gweithredu diwydrwydd dyladwy, ac, oherwydd methiant trychinebus rheoliadau adeiladau, arolygu ac, mae'n rhaid dweud, ansawdd yr adeiladu, maen nhw bellach mewn eiddo diffygiol. Mae llawer ohonyn nhw'n ifanc, maen nhw eisiau dechrau teulu, ni allan nhw symud, ac maen nhw mewn eiddo sy'n anaddas i fagu plant. Nawr, dim ond un ffordd allan o'r llanastr trychinebus hwn sydd, a hynny yw i'r Llywodraeth arwain - Llywodraeth y DU, Llywodraeth Cymru - gyda'r datblygwyr a'r adeiladwyr a'r lesddeiliaid, gan gydweithio. Mae pedair blynedd wedi mynd heibio, bron, ers Grenfell - mae angen ateb arnom ni. Rhaid i'n Llywodraeth arwain, rhaid iddi ddarparu adnoddau. Mae wedi darparu peth arian i gael gwared ar gladin, ond nid dyna'r holl broblem o bell ffordd, ac mae ganddi'r pŵer i ddod â'r adeiladwyr a'r datblygwyr cyfeiliornus hynny i gyfrif - y rhai sy'n dal mewn busnes, hynny yw. Ni ddylem fod yn rhoi'r cyfrifoldeb ar lesddeiliaid, fel yr ydym ni ar hyn o bryd, i gymryd camau cyfreithiol yn erbyn cwmnïau a allai fod yn fethdalwyr, neu sy'n amhosibl eu holrhain oherwydd y cwmnïau cregyn y maen nhw'n eu defnyddio i guddio eu harferion gwael. Mae'r lesddeiliaid hyn angen camau gweithredu nawr - cyfarfyddwch â Llywodraeth y DU a sonwich am ein pryderon.
English: Let me first of all declare an interest, in that I reside, in normal times, in one of the blocks that are the subject of the review of building safety in Cardiff. Minister, I welcome news of the White Paper today, some three and a half years on from those terrible scenes in London. I note that the number of such dwellings in Wales is much lower. However, the same protection should be afforded to all residents of these blocks, wherever they are. So, I welcome your stated intention to coincide with UK legislation and direction of travel where it is appropriate to do so. I see that much progress has been made in rectifying some of the outstanding issues with existing buildings and that plans are in place for some, in the interests of residents who are badly affected in terms of their feelings of safety and security. When do you envisage that all relevant work will be completed? I'm also aware of residents in blocks where issues have been dealt with, but where fire safety certificates are actually defective. This means that their properties are unmortgageable, and they are stuck, literally with no way of moving on with their lives or their plans. So, how is this going to be addressed? Considering the time left available to us in the Senedd term, it is right that the next Welsh Government remains obligated to put measures in place to make sure every building is safe and secure for its residents, so I look forward to seeing the results of the consultation on this White Paper and the embedding of building safety practices that we can be proud of, going forward. Thank you.
Welsh: Gadewch imi ddatgan buddiant yn gyntaf, gan fy mod yn byw, ar adegau arferol, yn un o'r blociau sy'n destun yr adolygiad o ddiogelwch adeiladau yng Nghaerdydd. Gweinidog, croesawaf newyddion am y Papur Gwyn heddiw, tua thair blynedd a hanner ar ôl y golygfeydd ofnadwy hynny yn Llundain. Sylwaf fod nifer yr anheddau o'r fath yng Nghymru yn llawer llai. Fodd bynnag, dylid rhoi'r un amddiffyniad i holl drigolion y blociau hyn, ble bynnag y bônt. Felly, croesawaf eich bwriad datganedig i gyd-fynd â deddfwriaeth a bwriadau'r DU pan fo'n briodol gwneud hynny. Gwelaf fod llawer o gynnydd wedi'i wneud o ran unioni rhai o'r materion sy'n weddill gydag adeiladau sy'n bodoli eisoes a bod cynlluniau ar waith i rai, er budd trigolion sy'n teimlo nad ydyn nhw'n gwbl saff a diogel. Pryd ydych chi'n rhagweld y bydd yr holl waith perthnasol yn cael ei gwblhau? Rwyf hefyd yn ymwybodol o breswylwyr mewn blociau lle yr ymdriniwyd â materion, ond lle mae tystysgrifau diogelwch tân yn ddiffygiol mewn gwirionedd. Mae hyn yn golygu nad oes modd diogelu eu heiddo, ac maen nhw'n gaeth, yn llythrennol heb unrhyw ffordd o symud ymlaen gyda'u bywydau na'u cynlluniau. Felly, sut yr ymdrinnir â hyn? O ystyried yr amser sydd ar ôl i ni yn nhymor y Senedd, mae'n iawn ei bod hi'n dal yn ofynnol i Lywodraeth nesaf Cymru roi mesurau ar waith i sicrhau bod pob adeilad yn ddiogel i'w breswylwyr, felly edrychaf ymlaen at weld canlyniadau'r ymgynghoriad ar y Papur Gwyn hwn ac ymgorffori arferion diogelwch adeiladau y gallwn ymfalchïo ynddyn nhw wrth symud ymlaen. Diolch.
English: Thank you. And finally, John Griffiths.
Welsh: Diolch. Ac yn olaf, John Griffiths.
English: Can you wind up, please? Sorry, will you wind up, please?
Welsh: A wnewch chi ddirwyn i ben, os gwelwch yn dda? Mae'n ddrwg gennyf, a wnewch chi ddirwyn i ben, os gwelwch yn dda?
English: Item 5 on the agenda is a statement by the Minister for Education on the Estyn annual report of 2019-20, and I call on the Minister for Education to move the statement.
Welsh: Mae eitem 5 ar yr agenda yn ddatganiad gan y Gweinidog Addysg ar adroddiad blynyddol Estyn yn 2019-20, ac rwy'n galw ar y Gweinidog Addysg i wneud y datganiad.
English: - contribution that children make? Thank you.
Welsh: - cyfraniad y mae plant yn ei wneud? Diolch.
English: Thank you for your statement, Minister, and I would like to place on record my thanks to the chief inspector and his team and wish him well in the future. Also, a huge 'thank you' to all the teachers and staff who have done all they can to limit the impact the pandemic has had on young people's education during the past 12 months. The chief inspector highlighted, in his report, how digital learning could complement traditional teaching and learning in future. So, what plans do you have to enable and encourage improvements to digital learning going forward? How do you see remote learning developing in the short-to-medium term, and how will the Welsh Government drive innovation in this space? Will the Welsh Government be investing in open-source learning platforms and ensuring that all public investments in technology will not lead to the development of proprietary tools and platforms? And finally, Minister, the COVID pandemic has highlighted just how wide the digital divide really is. So, what discussions have you had with colleagues about ways to close the divide and be prepared for future pandemics? Diolch yn fawr.
Welsh: Diolch ichi am eich datganiad, Gweinidog, ac fe hoffwn i ddiolch i'r prif arolygydd a'i dîm a dymuno'n dda iddo yn y dyfodol. Hefyd, 'diolch' enfawr i'r holl athrawon a staff sydd wedi gwneud popeth o fewn eu gallu i gyfyngu ar yr effaith y mae'r pandemig wedi'i chael ar addysg pobl ifanc yn ystod y 12 mis diwethaf. Tynnodd y prif arolygydd sylw, yn ei adroddiad, at sut y gallai dysgu digidol ategu addysgu a dysgu traddodiadol yn y dyfodol. Felly, pa gynlluniau sydd gennych chi i alluogi ac annog gwelliannau i ddysgu digidol yn y dyfodol? Sut ydych chi'n gweld dysgu o bell yn datblygu yn y tymor byr i ganolig, a sut y bydd Llywodraeth Cymru yn sbarduno arloesedd yn y gofod hwn? A fydd Llywodraeth Cymru yn buddsoddi mewn llwyfannau dysgu ffynhonnell agored ac yn sicrhau na fydd pob buddsoddiad cyhoeddus mewn technoleg yn arwain at ddatblygu offer a llwyfannau perchenogol? Ac yn olaf, Gweinidog, mae pandemig COVID wedi amlygu pa mor eang yw'r rhaniad digidol mewn gwirionedd. Felly, pa drafodaethau ydych chi wedi'u cael gyda chyd-Aelodau ynghylch ffyrdd o gau'r rhaniad a bod yn barod ar gyfer pandemigau yn y dyfodol? Diolch yn fawr.
English: Thank you, Dirprwy Lywydd. We considered these regulations yesterday morning and our report's been laid in the Table Office in order to inform this afternoon's debate. Our report contains one technical reporting point, in addition to four merits reporting points. In terms of the single technical point, we noted inconsistencies between the English and Welsh text in regulation 8 (7), which deals with amendments to the Health Protection (Coronavirus Restrictions) (No. 5) (Wales) Regulations 2020. This inconsistency was important because the list of premises closed as a result of the regulations was different, depending upon which language version of the regulations you looked at. However, as noted at our meeting yesterday morning, and, as the Minister has said, the Welsh Government has addressed this issue in the Health Protection (Coronavirus, International Travel and Restrictions) (Amendment) (No. 2) (Wales) Regulations 2021, which were made last Friday. Some of the merits points in our report will be familiar to Members. Once again, we have noted the Welsh Government's justification for potential interference with human rights. We have also noted there's been no formal consultation on these regulations and neither has a regulatory impact assessment been carried out. Our fourth and final merits point highlights typographical errors in the footnotes to the regulations, which are being addressed. Diolch, Dirprwy Lywydd.
Welsh: Diolch, Dirprwy Lywydd. Fe wnaethom ni ystyried y rheoliadau hyn fore ddoe ac mae ein hadroddiad wedi'i gyflwyno yn y Swyddfa Gyflwyno er mwyn cyfrannu at y ddadl y prynhawn yma. Mae ein hadroddiad yn cynnwys un pwynt adrodd technegol, yn ogystal â phedwar pwynt adrodd rhinwedd. O ran yr un pwynt technegol, fe wnaethom ni sylwi ar anghysondebau rhwng y testun Cymraeg a Saesneg yn rheoliad 8 (7), sy'n ymdrin â diwygiadau i Reoliadau Diogelu Iechyd (Cyfyngiadau Coronafeirws) (Rhif 5) (Cymru) 2020. Roedd yr anghysondeb hwn yn bwysig gan fod y rhestr o safleoedd a gaewyd o ganlyniad i'r rheoliadau yn wahanol, yn dibynnu ar ba fersiwn iaith o'r rheoliadau yr edrychir arni. Fodd bynnag, fel y nodwyd yn ein cyfarfod fore ddoe, ac, fel y dywedodd y Gweinidog, mae Llywodraeth Cymru wedi mynd i'r afael â'r mater hwn yn Rheoliadau Diogelu Iechyd (Coronafeirws, Cyfyngiadau Teithio a Rhyngwladol) (Diwygio) (Rhif 2) (Cymru) 2021, a wnaed ddydd Gwener diwethaf. Bydd rhai o'r pwyntiau rhinwedd yn ein hadroddiad yn gyfarwydd i'r Aelodau. Unwaith eto, rydym ni wedi cydnabod cyfiawnhad Llywodraeth Cymru dros ymyrraeth bosib â hawliau dynol. Rydym ni hefyd yn cydnabod na fu ymgynghoriad ffurfiol ar y rheoliadau hyn ac nid oes asesiad effaith rheoleiddiol wedi'i gynnal ychwaith. Mae ein pedwerydd pwynt rhinwedd, a'n un terfynol, yn tynnu sylw at wallau teipograffyddol yn y troednodiadau i'r rheoliadau, sy'n cael sylw. Diolch, Dirprwy Lywydd.
English: Thank you, Minister, for moving the regulations this afternoon. We will be supporting these regulations. Obviously, we've had additional information as the week progressed last week about other new variant strains of the virus from Brazil and South America. Last week, I did ask you the specific question about whether you had any concerns about other countries and whether other conditions or restrictions would have to be imposed. At that point, on the Tuesday, you were unable to highlight any concerns, but, within 24 hours, we were alerted to the fact about the Brazilian strain and additional restrictions that might need to be put in. I appreciate these restrictions that we're voting on this afternoon do not refer to that, but I think it would be helpful if, in closing this part of the debate, you could highlight how Welsh Government is kept informed of the evolving situation around mutant strains of the virus, because, as night follows day, there certainly will be additional mutant strains across other continents happening, and I think it's important we try and understand how these decisions around travel restrictions are reached so that we can have assurances that the Welsh Government are playing a full part in reaching those decisions.
Welsh: Diolch, Gweinidog, am gynnig y rheoliadau y prynhawn yma. Byddwn yn cefnogi'r rheoliadau hyn. Yn amlwg, rydym ni wedi cael gwybodaeth ychwanegol wrth i'r wythnos diwethaf fynd rhagddi am fathau newydd eraill o amrywiolion y feirws o Frasil a De America. Yr wythnos diwethaf, gofynnais y cwestiwn penodol ichi ynghylch a oedd gennych chi unrhyw bryderon am wledydd eraill ac a fyddai'n rhaid gosod amodau neu gyfyngiadau eraill. Bryd hynny, dydd Mawrth, nid oeddech chi yn gallu tynnu sylw at unrhyw bryderon, ond, o fewn 24 awr, cawsom wybod am fath arall ym Mrasil a chyfyngiadau ychwanegol y gallai fod angen eu cyflwyno. Rwy'n sylweddoli nad yw'r cyfyngiadau hyn yr ydym ni'n pleidleisio arnyn nhw y prynhawn yma yn cyfeirio at hynny, ond rwy'n credu y byddai'n ddefnyddiol pe baech chi, wrth gloi'r rhan hon o'r ddadl, yn dal sylw ar y y modd y caiff Llywodraeth Cymru wybod am y sefyllfa sy'n esblygu o ran mwtantiaid o'r feirws, oherwydd, fel y mae'r nos yn dilyn y dydd, yn sicr bydd mwtantiaid ychwanegol ar draws cyfandiroedd eraill yn codi, ac rwy'n credu ei bod hi'n bwysig ein bod yn ceisio deall sut y gwneir y penderfyniadau hyn ynghylch cyfyngiadau teithio fel y gallwn ni gael sicrwydd bod Llywodraeth Cymru yn chwarae rhan lawn wrth wneud y penderfyniadau hynny.
English: Thank you. I have no Members who've requested to make an intervention. Therefore, I call on the Minister for Health and Social Services to reply to the debate.
Welsh: Diolch. Nid oes gennyf unrhyw Aelodau sydd wedi gofyn am gael siarad. Felly, galwaf ar y Gweinidog Iechyd a Gwasanaethau Cymdeithasol i ymateb i'r ddadl.
English: Item 7 on our agenda this afternoon is the Public Health (Protection from Eviction) (Wales) (Coronavirus) Regulations 2021, and I call on the Minister for Housing and Local Government to move that motion - Julie James.
Welsh: Eitem 7 ar ein hagenda y prynhawn yma yw Rheoliadau Iechyd y Cyhoedd (Gwarchodaeth Rhag Troi Allan) (Cymru) (Coronafeirws) 2021, a galwaf ar y Gweinidog Tai a Llywodraeth Leol i gynnig y cynnig yna - Julie James.
English: Thank you. I have no Members who have requested to make an intervention, therefore, I will ask the Minister to reply to the debate. Minister.
Welsh: Diolch. Nid oes gennyf unrhyw Aelodau sydd wedi gofyn am gyfle i siarad, felly, gofynnaf i'r Gweinidog ymateb i'r ddadl. Gweinidog.
English: Diolch, Deputy Llywydd. Just very briefly, I've already assured the Chair of the committee that we have done the analysis of the Human Rights Act A1P1 that he mentioned. He's had a letter off me to that effect. I'm not sure what else I can do to assure the committee of that. And in terms of Mark Isherwood's contribution, I'm afraid I simply don't agree that allowing an exemption for cumulative rent arrears would be appropriate or proportionate at this time, as that's very likely to lead to a larger number of people being evicted into homelessness, and so we think that we've done the right thing here in the limited exemptions that we have put in, and I commend the motion to the Senedd.
Welsh: Diolch, Dirprwy Lywydd. Dim ond yn fyr iawn, rwyf eisoes wedi sicrhau Cadeirydd y pwyllgor ein bod wedi gwneud y dadansoddiad o'r Ddeddf Hawliau Dynol A1P1 y soniodd amdano. Mae wedi cael llythyr gennyf i'r perwyl hwnnw. Nid wyf yn siŵr beth arall y gallaf ei wneud i sicrhau'r pwyllgor o hynny. Ac o ran cyfraniad Mark Isherwood, mae arnaf ofn nad wyf yn cytuno y byddai caniatáu eithriad ar gyfer ôl-ddyledion rhent cronnol yn briodol neu'n gymesur ar hyn o bryd, gan fod hynny'n debygol iawn o arwain at nifer fwy o bobl yn cael eu troi allan ac yn wynebu digartrefedd, ac felly credwn ein bod ni wedi gwneud y peth iawn yn hyn o beth yn yr eithriadau cyfyngedig yr ydym ni wedi'u cyflwyno, a chymeradwyaf y cynnig i'r Senedd.
English: Item 8 on the agenda is a motion to vary the order of consideration of Stage 3 amendments to the Renting Homes (Amendment) (Wales) Bill and I call on the Minister for Housing and Local Government to move the motion - Julie James.
Welsh: Mae eitem 8 ar yr agenda yn gynnig i amrywio trefn ystyried gwelliannau Cyfnod 3 y Bil Rhentu Cartrefi (Diwygio) (Cymru) a galwaf ar y Gweinidog Tai a Llywodraeth Leol i gynnig y cynnig - Julie James.